JKW-KABUM-19-DZA-001-054-wylie
bdag chen blo gros rgyal mtshan rnam thar tshar chen pas mdzad pa las btus pa/ @#/_/bdag chen blo gros rgyal mtshan rnam thar tshar chen pas mdzad pa yid 'phrog ut+pal do shal 59las/__sngon dus 'od gsal lha'i rigs che ba gnam lha spyi ring /__bar pa g.yu ring /__chung ba u se gnam lha mched gsum du grags pa yul mtho zhing sa gtsang ba mnga' ris stod kyi sa'i cha'am/__byang gi rgyal mo shel tsha'i 'gram du babs pa 'dod/__gang ltar g.yu ring gis rmu'i bu mo dang lhan du zhugs pas sras ma sangs spun bdun byung ba'i nang nas/__chung ba ma sangs rjes mi yul du bzhugs pa'i sras thog tsha dpal bo stag__/de sras klu tsha dpa' bo che/__de sras g.ya' spang skyes/__de sras 'khon bar skyes yin/__'di man la 'khon gyi gdung du grags/__de sras 'khon dpa' bo che/__'dis chos rgyal khri srong lde'u btsan gyi nang blon mdzad/__de la sras bzhi byung ba'i gsum pa ni/__sad mi bdun gyi nang 'khon klu dbang srung ba dang /__bzhi pa tshe 'dzin gyi sras rdo rje gnyis kyi slob dpon chen por gtugs te/__sngags rnying ma'i chos la mkhas shing grub par grags/__de nas 'khon rog sher tshul la thug gi bar du gdung rabs bcu tsam gyi ring yang phur la thugs dam gyi mthil mdzad/__brag la phur pa btab/__rnga la zhon nas nam mkhar 'gro ba sogs rdzu 'phrul sna tshogs ston nus/__dkar bdud dang brtan ma bcu gnyis sogs bran du 'khol ba sha stag byung /__shes rab tshul khrims kyi gcung dkon mchog rgyal mtshan pas gsang sngags phyi 'gyur gyi bdag por gyur/__'brog mi sogs mkhas grub du ma bsten/__dgung lo bzhi bcu par sangs rgyas kyi bstan pa phrag bcur gnas pa'i phrag bdun pa mngon pa'i dus kyi lnga brgya phrag gi steng nas lo 207'das pa chu mo glang gi lor khrums stod zla ba'i yar tshes la bod kyi rdo rje gdan dpal sa skya'i gtsug lag khang btab/__'di man 'khon sa skya'i gdung brgyud du grags/__de sras gangs can gyi rdo rje 'dzin pa kun gyi gtsug nor sa skya pa kun dga' snying po ste/__'di nas jo bo rjes sa dkar po'i lo gsal d+hIHbdun dang hU~M gcig 'dug pa gzigs nas der 'jam dbyangs kyi sprul pa bdun dang /__phyag rdor gyi sprul pa gcig ste brgyad byon par lung bstan pa rnams rim gyis byon/__slob dpon chen pos/__kun dga' snying po sa skya lo tsA dang :__bsod nams rtse mo grags pa rgyal mtshan zhes:__rigs gsum mgon po'i sprul pa gtsang du 'byung :__zhes gsungs/__de la sras bzhi 'khrungs pa'i che ba kun dga' 'bar rgya gar rdo rje gdan du sku gshegs/__gnyis pa bsod rtse/__gsum pa grags rgyal/__bzhi pa dpal chen 'od por grags/__de la sras gnyis kyi che ba rje sa paN/__chung ba slob dpon zangs tsha bsod nams rgyal mtshan/__de la sras lcam sring brgyad 'khrungs pa'i che ba 'gro mgon chos 'phags/__sras gnyis pa gsang bdag rnam 'phrul 'gro mgon phyag na/__de yang yum mi gcig pa'i mched zla slob dpon rin chen rgyal mtshan dang /__ye shes 'byung gnas gsum byung /__ye shes 'byung gnas sras bdag nyid chen po bzang po dpal/__'di rgya nag tu byon nas rgyal po'i nyams sad pa'i phyir ham chu zer bar yun ring du bzhugs bcug__/so bdun pa sa khyi la sa skyar phebs/__btsun mo bdun khab tu bzhes shing sras bco lnga sras mo gnyis te bcu bdun 'byung /__dgung 52lo par rab byung mdzad/__sras thog ma gnyis gzhon nu nas gshegs/__gsum pa bla chen kun dga' blo gros rgyal mtshan dpal bzang po ste/__dgung 12lo bar gong ma'i ti shrI mdzad/__bla ma bdag nyid chen por sku gshegs rjes gcung rnams la bla brang khag bzhir bgos nas gnang /__de'ang mkhas btsun nam mkha' legs pa dang /__gu shrI nam mkha' rgyal mtshan mched la shel tham dang bzhi thog bla brang gnang /__'di dag gi gdung brgyud la dang po gzhi thog bla brang zer/__de nas chu mig bla brang pa zer te bdag chen blo gros dbang phyug yan gyis gdung brgyud rnams rdzogs nas deng sang mi bzhugs/__ti shrI kun dga' legs pa'i 'byung gnas dang /__ti shrI kun dga' rgyal mtshan dpal bzang la gser tham dang /__lha khang bla brang gnang /__'di'i brgyud la dang po lha khang bla brang pa dang/__deng sang la stod gcung dang khams su bzhugs par grags/__tA dben gu shrI/__de'i gcung 'jam dbyangs don yod rgyal mtshan/__de'i gcung thams cad mkhyen pa bsod nams rgyal mtshan mched la shel tham dang /__rin chen sgang gi bla brang gnang /__'di la sngar rin chen sgang bla brang pa dang /__phyis su dge sdings bla brang pa zhes grags/__bdag chen rdo rje 'chang blo gros rgyal mtshan yan gyis gdung brgyud rdzogs nas deng sang chos brgyud 'dzin pa sha stag yin/__sa'i len dbang kun dga' legs pa'i rgyal mtshan dpal bzang po la dus mchod bla brang dang gser tham gnang /__'di pa'i sgos kyi gdung brgyud la dang po dus mchod bla brang pa dang /__deng sang rtse gdong bla brang par grags shing lugs gnyis kyi sgo nas dar zhing rgyas par bzhugs/__de las gzhan pa'i sras rnams chung ngu la gshegs/__lcam mo rnams kyi mtshan ma smos so/__/de yang rin chen sgang pa'i brgyud pa ni/__bdag nyid chen po dang /__zhwa lu sku zhang mgon po dpal gyi sras mo ma gcig gzhon nu 'bum/__de la sras sku mched gsum 'khrungs pa'i che ba tA dben kun dga' nyi ma gzhon nu ste gong ma'i pho brang du gshegs/__de'i gcung 'jam dbyangs don yod/__de'i gcung dpal ldan bla ma dam pa bsod nams rgyal mtshan yin/__'jam dbyangs don yod rgyal mtshan gyis rab byung ma mdzad pa'i gong ma gcig zhwa lu pa yon tan dpal 'bum khab tu bzhes pas/__sras gcen nyi ma rgyal mtshan chung ngu nas gshegs/__gcung zla ba rgyal mtshan gyis bsnyen rdzogs ma mdzad pa'i gong ma gcig zhwa lu pa nam mkha' rgyal po zhes pa'i sras lcam sring bzhi 'khrungs pa'i che ba slob dpon pad+ma'i rnam 'phrul bdag chen 'jam dbyangs chen po nam mkha' rgyal mtshan dpal bzang po/__de'i gcung bdag chen zhwa lu pa mthu stobs dbang phyug rgyal mtshan dpal bzang /__lcam mo che ba phyag rdor 'bum/__chung ba dge ma'o/__/bdag chen 'jam dbyangs chen pos sa skya'i dpon chen gyi brgyud pa kham mda' ba ma gcig dpal 'byung rgyal po zhes pa khab tu bzhes pas/__sras lcam sring drug byung ba'i gcen rgya gar pa shes rab rgyal mtshan/__gcung bdag chen chos kyi rgyal po blo gros rgyal mtshan yin/__sras mo bzhi'i che ba slob dpon ma bsod nams dpal 'dzom/__gnyis pa slob dpon ma nam mkha' 'bum/__gsum pa slob dpon ma nam mkha' bzang mo/__bzhi pa slob dpon ma mkha' 'gro 'dzom mo/__/kha ba ri pa'i bsod nams pad+mo'i rtser/__/skabs gsum bung ba gzhon nu'i rol rtsed las/__/phan bde sbrang rtsi gsar pa'i dus ston gyis/__/thub bstan lang tsho'i 'dzum dkar 'di na bzhad/__/dpa' mdzangs blo gros phun tshogs dpa' bo zhig_/'jam dbyangs 'khor los sgyur ba'i zhabs 'bring mchod/__/de yi rigs las kha ba'i sman ljongs su/__/ngur smrig 'dzin pa'i thog ma nA gen+d+ra/__/'jig rten mig gyur 'khon ston mched bcas kyis/__/'dzam gling brtul zhugs grub pa'i mthar son pa/__/o rgyan mkhan po'i zhabs rdul gtsug gis bsten/__/gsang chen bdud rtsis thugs kyi bum bzang gtams/__/rigs kyi thig le grub dbang bal po'i mtshan/__/rigs sngags grub pa'i sngags 'chang 'khon rog sogs/__/khrag 'thung yang phur khros pa'i zhal mthong zhing /_/sra brtan brag la 'dam bzhin phur pa 'debs/__/bas mtha'i gnas su mkha' la bya ltar lding /__/dbyings phyug ma mo bdud nag thod phreng dang /__/gangs can skyong ba'i brtan ma bcu gnyis sogs/__/bka' yi spring yig ral pa'i rgyan du 'dzin/__/de nas rje btsun dkon mchog rgyal po zhes/__/mkhas dang grub pa'i 'dab bzang dbang po des/__/gsang chen gsar pa'i pad+ma'i chu gter rnyed/__/skal bzang ngang pa'i bsti gnas dam par gyur/__/gangs can ri bo'i khongs 'di ma ga d+ha/__/chu shel 'dzin ma'i spo la rdo rje gdan/____/_byang phyogs 'dzin ma'i dpal du 'phos 'dra ba'i/__/sras bcas rgyal ba'i pho brang gtsug lag khang /__/gang der rje btsun 'jam pa'i rdo rje nyid/__/gos dkar lcang lo'i zol gyis gsang chen skyongs/__/la lar ngur smrig 'dzin pa'i gar gyis rol/__/thub bstan rgyal mtshan srid rtser 'dzin pa la/__/sa skya pa zhes snyan pa'i rnga gsang ni/__/khor yug ri bo'i khongs su lhang nge ba/__/yongs 'du dag las rkang 'thung gnyis pa bzhin/__/sa chen 'di na 'gran zlas dben par gyur/__/der ni stobs ldan rgyal po se chen gyis/__/shing sgo 'dzin pa'i bod yul chol ga gsum/__/chos kyi rgyal por phul bas byang phyogs na/__/gang 'di'i 'bangs su ma gyur su yod smos/__/'phags mas lung bstan ma dros chu mtsho las/__/mkhas dang grub pa'i gdung gi chu bo bzhi/__/dge mtshan rin chen bye ma 'dren bzhin du/__/skye rgu rgya mtsho'i dpal du dal gyis 'babs/__/de las chu skyes tshal na pad dkar dang /__/rgyu skar khrod na ri bong 'dzin pa ltar/__/rab mchog phul byung rin chen sgang pa zhes/__/zla med mthu stobs nus pa'i bdag nyid byung /__/rmad byung rigs kyi nor bu'i cod pan 'di/__/dregs ldan bye bas ral pa'i rgyan du mchod/__/mkhas dang grub pa yongs kyi spyi bos btud/__/skal bzang 'gro ba kun gyi phyag gi gnas/__/ba lang lta bu'i blun pa skal ngan 'ga'/__/ma gtogs rgya mtsho'i gos can khyon 'di na/__/gang gi rigs mchog zhal rdul gtsug rgyan du/__/'dzin par mi byed shes ldan su zhig yod/__/ces gsungs/__yang /__pad+ma'i rnam 'phrul 'jam dbyangs chen po dang /__/mtshan ldan DA ki dpal 'thung rgyal mo yi/__/sras su 'khrungs nas ngo mtshar rol rtsed mdzad/__/gsang chen snyan brgyud thob la phyag 'tshal lo/__/zhes gsungs/__de yang bdag chen 'dis rang gi yab las mgon po'i skor dang /__mus chen sems dpa' chen po dkon mchog rgyal mtshan la gsung ngag lam 'bras slob bshad sogs gsan nas snyan brgyud rgya mtsho'i gter mdzod du gyur/__sa chen gyi sprul par grags/__dgung lo nga gnyis par gshegs/__slob ma yang chos rje sangs rgyas dpal sogs bka' drin rjes su nos pa'i dam pa bzhi/__kun mkhyen go shAka rnam gnyis sogs 'dzam gling yongs su grags pa'i mkhas chen so lnga/__bdag chen bsod nams rgyal mtshan sogs gangs can chen por grags pa'i skyes bu gnyis/__rdo rje 'chang sgo rum pa kun dga' legs pa'i blo gros sogs gsung gi gsang ba 'dzin pa'i dam pa brgyad/__khyad par yongs rdzogs snyan brgyud zab mor mnga' bdag rje btsun rdo ring pa chen po dang /__gzhan yang gsung chos kyi 'brel ba tsam thob pa ni shin tu mang ngo /__/dpal ldan bla ma dam pa kun spangs chos kyi rgyal po'i rnam thar ngo mtshar dad pa'i spu lang g.yo ba zhes tshar chen rin po ches mdzad par/__rgyal ba rgya mtsho'i rmad byung ngo mtshar gtam/__/srid mtha'i bar du dbyangs su bsgrags pa bas/__/'di na mtshan ldan rdo rje slob dpon gyi/__/yon tan rtogs pa brjod pa'i cha shas tsam/__/brjod pa'ang bsod nams bla na med do zhes/__/bslu med dam pa'i gtam gyis yid drangs nas/__/gang gi yid ni tshul 'dir zhugs par gyur/__/ces sogs gsungs/__de yang sku'i skye ba ni/__dang po'i sangs rgyas 'khor ba 'jig__/rgya gar du l+wa ba pa/__bod du phag grur gyur pa dbus smyon he ru kas lung bstan/__rig 'dzin pad+ma gling pas bram ze mchog sred kyi sprul par bsgrags/__'khrungs yul ni/__bod chos rgyal gyi gdung gi nang tshan/__'od srung gi brgyud pa las yab mgon po rin chen nam/__phyis su rab tu byung ba'i mtshan kun dga' bsod nams rgyal mtshan dpal bzang po zhes bskyed rdzogs kyi nyams len mthar son pa dang /__yum sna nam rdo rje bdud 'joms kyi brgyud pa sa skya'i dbon chen dpal 'bum bzang po'i rigs ye shes mkha' 'gro'i rtags can byang sems dbang mchog rgyal mo'i sras su dpal snar thang gi nye 'dabs/__ngor e wa~M dang nye ba'i sa rdo ring bsam 'grub smon mkhar du 'khrungs/__ngo mtshar gyi ltas du ma byung /__dgung lo bcu drug nas gzhis ka bsam 'grub rtser lha sras mu khri btsan po'i rnam 'phrul sprul pa'i rgyal po rin spungs nor bu bzang po'i phyag phyir 'byor nas ma gshegs par bzhugs/__chung ngu'i dus nas zhwa lu pa rgyal mtshan dpal bzang dang /__rdo rje 'chang kun dga' bzang pos rjes su bzung /__dgung lo sum cu yan la rgyal srid chos bzhin du skyong /__rten skya bor bzhugs/__so gcig par mnal lam du ngor chen pas bskul ba ltar grwa thang chos rje shes rab zla bar rab tu byung zhing /__de nas bdag chen rdo rje 'chang la bsnyen rdzogs bzhes pa nas bzung mnyes pa gsum gyi bya bas bsten nas dpal ldan sa skya pa'i snyan brgyud rgya mtsho'i gan mdzod du gyur/__'di dang rje ngor chen/__zhwa lu pa mkhyen rab chos rje gsum bka' drin che ba'i bla mar mdzad/__gzhan yang ris med kyi yongs 'dzin bdun cu rtsa gnyis bsten te/__zung gis lhag pa'i yongs 'dzin bcu phrag bdun/__/lhag par bka' drin che ba'i bla ma gsum/__/gcig pu 'gran zla bral ba'i sa skya pa/__/mnyes pa gsum gyi sgo nas bsten pa'i mthus/__/'phags yul ma dros chu gter las 'ongs pa'i/__/rgyud sde rnam bzhi'i chu klung bye ba brgya/__/snyan brgyud bdud rtsi'i zegs ma 'thor bzhin du/__/khyod thugs rgya mtsho'i ljongs su dal gyis zhugs/__/zhes 'byung /__rnying ma'i phyogs kyang nyi zla lta bu'i mkhas grub kaHthog pa bla ma ye shes 'bum pa/__'ja' lus rdo rje'i sku mngon du mdzad pa rmog ston chos kyi rgyal po rdo rje bzang po/__o rgyan chen pos rjes su bzung ba rig 'dzin kun dga' grags pa/__rje gnam lding pa/__mkha' reg dbon drug pa/__rje thang stong pa/__ga zi kun spangs pa/__rje btsun mtshan ldan ma sogs las bka' gter gyi chos dpag tu med pa gsan/__tsha mo byang chub rdzong /__gnam kha'u brag rdzong /__byis 'gyur rdo rje'i brag rdzong sogs dbus gtsang gi ri khrod rnams su thos bsam gyi snying po bsgrubs pa la 'bad pas lhag pa'i lha rab 'byams kyis zhal gzigs/__dam can bran du 'khol/__mthu stobs dang nus pa'i pha mthar son/__nyams rtogs kyi mdzod klong chen po brdol te/__kun rtog sbyangs gzhi'i snang cha ji snyed pa/__/rang rig skad cig 'char sgor thag chod nas/__/de nyid rim gnyis zab mo'i ting 'dzin du/__/bsgyur nas dag pa'i snang bar rgyas btab ste/__lam byed rnam bzhis gnad du bsnun pa las/__/gzhi lam 'bras gsum dbyer med don smra ba'i/__/gsang chen zab mo'i bcud kyi snying po 'di/__/khyod nyid kho nas bdag gir mdzad pa snyam/__/zhes sogs snang /__zhal slob kyang sa skya pa ngag dbang grags pa rgyal mtshan/__gnyug la paN chen ngag dbang grags pa/__kun mkhyen dol bu pa'i gdan sa pa sgo rum pa kun dga' legs pa'i blo gros/__spyan snga shAkya rgyal mtshan/__glo bo pa kun dga' grol mchog sogs shin tu mang po dang /__khyad par snyan brgyud mtha' dag gi gter mdzod rje tshar pa chos rje sogs mang du byon/__dgung lo don drug pa shing sprel lo smin 1zla'i nya la ngo mtshar ba'i ltas du ma dang bcas te gshegs so/__/rje tshar chen gyis/__'di na khu byug tsa ko ra dang sbrang rtsi byed pas kun nas gang ba'i pad mtshor gnyis 'thung dga' bas rtsen/__tsu ta gsar pa'i snye ma rgyas 'gram ni tsu la yi lan tshar khrod na ka dam myos pa'i glu dbyangs sgrog__/dzA ti'i me tog phreng ba rgod 'dzum rtse la rkang drug ldan pa nyin bzhin rgyu ba de bzhin du/__/dam pa'i bka' drin bdud rtsis myos pas kho bo'i yid 'di dbang med bskyod nas rtogs brjod gtam 'di gsal bar bsgrags/__/zhes dang /__nor bu rnyed nas 'ching bu 'dor ba ltar/_/thun mong lam gzhan dag tu mi gol bar/__/lam gyi snying po zab mo bla ma'i lam/__/snying gi dkyil nas nyams su len par shog__/ces so/___/__!_
Debug data: